L 227/18 Jurnalul Oficial al Uniunii Europene 31.7.2014 REGULAMENTUL DE PUNERE ÎN APLICARE (UE) NR. 808/2014 AL COMISIEI din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şși de abrogare a Regulamentului (CE) nr. 1698/2005 al Consiliului (), în special articolul 8 alineatul (3), articolul 12, articolul 14 alineatul (6), articolul 41, articolul 54 alineatul (4), articolul 66 alineatul (5), articolul 67, articolul 75 alineatul (5) şi articolul 76 alineatul (1), întrucât: (1) Regulamentul (UE) nr. 1305/2013 stabilește normele generale care reglementează sprijinul Uniunii pentru dezvoltare rurală finanțat prin Fondul european agricol pentru dezvoltare rurală (FEADR) și completează dispozițiile comune referitoare la Fondurile structurale și de investiții europene, prevăzute în partea a doua din Regulamentul (UE) nr. 1303/2013 al Parlamentului European și al Consiliului (?). Pentru a se garanta că noul cadru juridic instituit de regulamentele respective funcționează armonios şi se aplică uniform, Comisia a fost împuter- nicită să adopte anumite norme de punere în aplicare a acestuia. Ar trebui stabilite norme privind prezentarea conţinutului programelor de dezvoltare rurală, în special bazate pe cerințele prevăzute la articolul 8 din Regulamentul (UE) nr. 1305/2013 și la articolul 27 din Regulamentul (UE) nr. 1303/2013. De asemenca, ar trebui stabilit care dintre respectivele norme referitoare la prezentare se aplică, de asemenea, programelor dedicate instrumentelor comune pentru garanții neplafonate şi titlurizări prin care se asigură o asistență de capital implementate de Banca Europeană de Investiţii („BE), menționate la articolul 28 din Regulamentul (UE) nr. 1303/2013. De asemenca, ar trebui stabilite norme privind conținutul cadrelor naționale. Ar trebui stabilite proceduri și calendare pentru aprobarea cadrelor naționale. Pentru a sistematiza procesul de modificare a programelor de dezvoltare rurală, ar trebui stabilite norme referitoare la prezentarea acestora, precum şi la frecvența modificărilor. Acest lucru ar trebui realizat în vederea reducerii pe cât posibil a sarcinii administrative, acordând flexibilitate pentru situații de urgență și pentru situații specifice clar definite. Ar trebui definite norme privind modificările cadrelor naţionale, inclusiv privind calendarul, şi în special pentru a facilita modificarea cadrelor naționale ale statelor membre care au programe regionale. Pentru a se asigura buna utilizare a resurselor FEADR, ar trebui instituite sisteme de cupoane valorice sau sisteme echivalente pentru plata costurilor suportate de participanții la acțiuni de informare şi de transfer de cunoştințe, pentru a se garanta că cheltuielile rambursate sunt legate în mod clar de o anumită acţiune de formare sau de transfer de cunoştințe eligibilă furnizată participantului. Pentru a se garanta că este selectat prestatorul de servicii care prezintă oferta cea mai avantajoasă din punct de vedere economic, selecţia autorităților sau a organismelor care furnizează servicii de consiliere ar trebui să respecte normele naționale aplicabile în materie de achiziții publice. Deoarece plățile finale ar trebui acordate numai după punerea corectă în aplicare a planurilor de afaceri, ar trebui stabiliți parametri comuni pentru astfel de evaluări. În plus, pentru a se facilita accesul tinerilor fermieri care se instalează pentru prima oară în exploatație la alte măsuri în cadrul măsurii „Dezvoltarea exploatațiilor şi a întreprinderilor”, menționate la articolul 19 din Regulamentul (UE) nr. 1305/2013, ar trebui stabilite norme pentru acoperirea mai multor măsuri din planurile de afaceri, precum și pentru procedura de aprobare a cererilor conexe. () JO L 347, 20.12.2013, p. 487. () Regulamentul (UE) nr. 1303/2013 al Parlamentului European şi al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime şi de abrogare a Regulamentului (CE) nr. 1083/2006 al Consiliului O L 347, 20.12.2013, p. 320).